אם אתם חושבים לקחת משכנתא חוץ בנקאית אז הכתבה הזו בשבילכם בדיוק. שמי מרטין בוקסדורף ואני משיג משכנתאות למסורבי משכנתא מזה עשר שנים כבר. אני אחדד את הנקודות הקריטיות במשכנתא חוץ בנקאית ולמי זה מתאים.
מדובר על הלוואה משכנתא כנגד שיעבוד נכס, כאשר ההלוואה היא בדרך כלל לתקופה קצרה, כאשר המטרה היא לגשר על בעיה כל שהיא ולהחזיר את ההלוואה ברגע שהבעיה תיפטר.
לוקחים משכנתא חוץ בנקאית, מסלקים את כל החובות וכאשר שנתיים עוברות והכול מתנקה – מעבירים את המשכנתא לבנק.
דוגמה נוספת: אדם קנה בית ולא מאשרים לו משכנתא, אבל הוא יודע שעוד שנתיים או שלוש הוא אמור לקבל ירושה כספית, שתעזור לסגור את המשכנתא.
המשכנתא החוץ בנקאית אמורה להיות זמנית ונקודתית, כאשר המטרה היא לסלק אותה כמה שיותר מהר. אבל צריכה להיות תוכנית ברורה באשר לאיך מחזירים אותה.
שימו לב חברים יקרים, יוצא לי לקבל הרבה מאוד טלפונים של אנשים שרוצים לקחת משכנתא חוץ בנקאית אבל כלל לא יכולים לשלם את התשלום החודשי הנדרש. בדיוק כמו שהבנקים רוצים לראות שיש לכם את ההכנסות הנדרשות, כך גם חברות חוץ בנקאיות עושות בדיוק את אותן בדיקות.
שימו לב שהריביות במשכנתאות חוץ בנקאיות הן הרבה יותר גבוהות, לכן ההכנסה הנדרשת היא הרבה יותר גבוהה. המשכנתאות החוץ בנקאיות לא מתאימות לכל מקרה ולא לכל אדם. לפני שבכלל מתחילים לבדוק את המשכנתאות החוץ בנקאיות, צריך לבדוק את יכולת ההחזר.
חשוב להבין שהמשכנתאות החוץ בנקאיות הן ניתנות על ידי חברות פרטיות ולא על ידי הבנקים. הכסף הוא לא בלתי מוגבל ולמסיבה זו הריביות הן הרבה יותר גבוהות. הריביות שבהן מדובר הן סביב 10 אחוז ויותר וצריך לקחת בחשבון את העלויות הכרוכות בכך.
נכון שהריביות בבנקים הם סביב 3-4 אחוז, אבל כאשר מגיעים בשעת צורך לשוק החוץ בנקאי, חייבים להתכונן לריביות הרבה יותר גבוהות.
כאשר עוסקים בהלוואות חוץ בנקאיות, החברה שנותנת את המשכנתא רוצה להבין מה הכוונה שלכם , כלומר איך אתם מתכוונים לסלק את המשכנתא. הכוונה היא פשוטה: האם אתם מוכרים את הבית? האם הכוונה היא להחזיר את המשכנתא לבנק? מה התכנון?
השלב האחרון הוא העברת המשכנתא החוץ בנקאית לבנק, כלומר מיחזור החוץ בנקאי לתוך הבנק. בהנחה שעבר מספיק זמן מהבעיות שהיו וגרמו למשכנתא החוץ בנקאית, ניתן להעביר את המשכנתא לבנק. כמובן שזה תלוי בכך שלא יווצרו בעיות חדשות.